title: A Bizottság (EU) 2018/1580 végrehajtási rendelete (2018. október 19.) az 575/2013/EU európai parlamenti és tanácsi rendeletnek megfelelően egymással nagymértékben korreláló pénznemek tekintetében végrehajtás-technikai standardok megállapításáról szóló (EU) 2015/2197 végrehajtási rendelet módosításáról (EGT-vonatkozású szöveg.)

text:
                  22.10.2018

                  HU

                  Az Európai Unió Hivatalos Lapja

                  L 263/53

         A BIZOTTSÁG (EU) 2018/1580 VÉGREHAJTÁSI RENDELETE
         (2018. október 19.)
         az 575/2013/EU európai parlamenti és tanácsi rendeletnek megfelelően egymással nagymértékben korreláló pénznemek tekintetében végrehajtás-technikai standardok megállapításáról szóló (EU) 2015/2197 végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a hitelintézetekre és befektetési vállalkozásokra vonatkozó prudenciális követelményekről és a 648/2012/EU rendelet módosításáról szóló, 2013. június 26-i 575/2013/EU európai parlamenti és tanácsi rendeletre (1) és különösen annak 354. cikke (3) bekezdésére,
         mivel:

                     (1)

                     Annak érdekében, hogy az (EU) 2015/2197 bizottsági végrehajtási rendelet (2) mellékletében említett devizapárok továbbra is az adott pénznemek közötti tényleges korrelációt tükrözzék, aktualizálni szükséges az egymással nagymértékben korreláló pénznemek jegyzékét.

                     (2)

                     A jegyzék a devizapároknak az 575/2013/EU rendelet szerinti értékeléséhez szükséges három és ötéves adatsorok számítása céljából 2017. március 31-ét tekinti záródátumnak.

                     (3)

                     Ez a rendelet az Európai Bankhatóság (EBH) által a Bizottsághoz benyújtott végrehajtás-technikai standardtervezeteken alapul.

                     (4)

                     Tekintettel arra, hogy az (EU) 2015/2197 végrehajtási rendelet szükséges módosításai nem jelentenek jelentős tartalmi változást, az 1093/2010/EU európai parlamenti és tanácsi rendelet (3) 15. cikke (1) bekezdése második albekezdésének megfelelően az EBH nem folytatott nyilvános konzultációt, mivel úgy vélte, hogy az a szóban forgó végrehajtás-technikai standardtervezetek hatókörével és hatásával összehasonlítva aránytalan lenne.

                     (5)

                     Az (EU) 2015/2197 végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            Tárgy
            Az (EU) 2015/2197 végrehajtási rendelet mellékletének helyébe e rendelet mellékletének szövege lép.

            2. cikk
            Hatálybalépés
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. október 19-én.

                  a Bizottság részéről

                  az elnök

               Jean-Claude JUNCKER

            (1)  HL L 176., 2013.6.27., 1. o.

            (2)  A Bizottság (EU) 2015/2197 végrehajtási rendelete (2015. november 27.) az 575/2013/EU európai parlamenti és tanácsi rendeletnek megfelelően egymással nagymértékben korreláló pénznemek tekintetében végrehajtás-technikai standardok megállapításáról (HL L 313., 2015.11.28., 30. o.).

            (3)  Az Európai Parlament és a Tanács 1093/2010/EU rendelete (2010. november 24.) az európai felügyeleti hatóság (Európai Bankhatóság) létrehozásáról, a 716/2009/EK határozat módosításáról és a 2009/78/EK bizottsági határozat hatályon kívül helyezéséről (HL L 331., 2010.12.15., 12. o.).

            MELLÉKLET
            Az egymással nagymértékben korreláló pénznemek jegyzéke

               1. rész – Az euróval (EUR) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), horvát kuna (HRK), magyar forint (HUF), marokkói dirham (MAD), román lej (RON), szerb dinár (RSD).

               2. rész – Az egyesült arab emírségekbeli dirhammal (AED) nagymértékben korreláló pénznemek

            Kínai renminbi jüan (CNY), hongkongi dollár (HKD), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD), USA-dollár (USD).

               3. rész – Az albán lekkel (ALL) nagymértékben korreláló pénznemek

            Bosznia-hercegovinai konvertibilis márka (BAM), bolgár leva (BGN), cseh korona (CZK), dán korona (DKK), horvát kuna (HRK), marokkói dirham (MAD), román lej (RON), szerb dinár (RSD), euro (EUR).

               4. rész – A bosznia-hercegovinai konvertibilis márkával (BAM) nagymértékben korreláló pénznemek

            Albán lek (ALL), bolgár leva (BGN), cseh korona (CZK), dán korona (DKK), horvát kuna (HRK), magyar forint (HUF), marokkói dirham (MAD), román lej (RON), szerb dinár (RSD), euro (EUR).

               5. rész – A bolgár levával (BGN) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), cseh korona (CZK), dán korona (DKK), horvát kuna (HRK), magyar forint (HUF), marokkói dirham (MAD), román lej (RON), szerb dinár (RSD), euro (EUR).

               6. rész – A kínai renminbi jüannal (CNY) nagymértékben korreláló pénznemek

            Egyesült arab emírségekbeli dirham (AED), hongkongi dollár (HKD), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD), USA-dollár (USD).

               7. rész – A cseh koronával (CZK) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), dán korona (DKK), horvát kuna (HRK), marokkói dirham (MAD), Macedónia volt jugoszláv köztársasági dénár (MKD), román lej (RON), szerb dinár (RSD), euro (EUR).

               8. rész – A dán koronával (DKK) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), horvát kuna (HRK), magyar forint (HUF), marokkói dirham (MAD), román lej (RON), szerb dinár (RSD).

               9. rész – A hongkongi dollárral (HKD) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD), USA-dollár (USD).

               10. rész – A horvát kunával (HRK) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), dán korona (DKK), magyar forint (HUF), marokkói dirham (MAD), román lej (RON), szerb dinár (RSD), euro (EUR).

               11. rész – A magyar forinttal (HUF) nagymértékben korreláló pénznemek

            Bosznia-hercegovinai konvertibilis márka (BAM), bolgár leva (BGN), dán korona (DKK), horvát kuna (HRK), marokkói dirham (MAD), lengyel zloty (PLN), román lej (RON), szerb dinár (RSD), euro (EUR).

               12. rész – Az izraeli sékellel (ILS) nagymértékben korreláló pénznemek

            Marokkói dirham (MAD), thai bát (THB).

               13. rész – Az indiai rúpiával (INR) nagymértékben korreláló pénznemek

            Thai bát (THB).

               14. rész – A dél-koreai vonnal (KRW) nagymértékben korreláló pénznemek

            Szingapúri dollár (SGD).

               15. rész – A libanoni fonttal (LBP) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD), USA-dollár (USD).

               16. rész – A marokkói dirhammal (MAD) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), dán korona (DKK), horvát kuna (HRK), magyar forint (HUF), izraeli sékel (ILS), román lej (RON), szerb dinár (RSD), szingapúri dollár (SGD), euro (EUR).

               17. rész – A Macedónia volt jugoszláv köztársasági dénárral (MKD) nagymértékben korreláló pénznemek

            Cseh korona (CZK).

               18. rész – A makaói patacával (MOP) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), libanoni font (LBP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD), USA-dollár (USD).

               19. rész – A Fülöp-szigeteki pesóval (PHP) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), libanoni font (LBP), makaói pataca (MOP), szingapúri dollár (SGD), thai bát (THB), tajvani új dollár (TWD), USA-dollár (USD).

               20. rész – A lengyel zlotyval (PLN) nagymértékben korreláló pénznemek

            Magyar forint (HUF).

               21. rész – A román lejjel (RON) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), dán korona (DKK), horvát kuna (HRK), magyar forint (HUF), marokkói dirham (MAD), szerb dinár (RSD), euro (EUR).

               22. rész – A szerb dinárral (RSD) nagymértékben korreláló pénznemek

            Albán lek (ALL), bosznia-hercegovinai konvertibilis márka (BAM), bolgár leva (BGN), cseh korona (CZK), dán korona (DKK), horvát kuna (HRK), magyar forint (HUF), marokkói dirham (MAD), román lej (RON), euro (EUR).

               23. rész – A szingapúri dollárral (SGD) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), dél-koreai von (KRW), libanoni font (LBP), marokkói dirham (MAD), makaói pataca (MOP), Fülöp-szigeteki peso (PHP), thai bát (THB), tajvani új dollár (TWD), USA-dollár (USD).

               24. rész – A thai báttal (THB) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), izraeli sékel (ILS), indiai rúpia (INR), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), tajvani új dollár (TWD), USA-dollár (USD).

               25. rész – A tajvani új dollárral (TWD) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), USA-dollár (USD).

               26. rész – Az USA-dollárral (USD) nagymértékben korreláló pénznemek

            Egyesült arab emírségekbeli dirham (AED), kínai renminbi jüan (CNY), hongkongi dollár (HKD), libanoni font (LBP), makaói pataca (MOP), Fülöp-szigeteki peso (PHP), szingapúri dollár (SGD), thai bát (THB), tajvani új dollár (TWD).


title: A Bizottság (EU) 2018/1980 végrehajtási rendelete (2018. december 13.) az (EU) 2017/2325 végrehajtási rendeletnek a folyékony lecitineket, hidrolizált lecitineket és olajtalanított lecitineket tartalmazó készítmények valamennyi állatfaj takarmány-adalékanyagaként történő engedélyezésének feltételei tekintetében történő módosításáról (EGT-vonatkozású szöveg.)

text:
                  14.12.2018

                  HU

                  Az Európai Unió Hivatalos Lapja

                  L 317/12

         A BIZOTTSÁG (EU) 2018/1980 VÉGREHAJTÁSI RENDELETE
         (2018. december 13.)
         az (EU) 2017/2325 végrehajtási rendeletnek a folyékony lecitineket, hidrolizált lecitineket és olajtalanított lecitineket tartalmazó készítmények valamennyi állatfaj takarmány-adalékanyagaként történő engedélyezésének feltételei tekintetében történő módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a takarmányozási célra felhasznált adalékanyagokról szóló, 2003. szeptember 22-i 1831/2003/EK európai parlamenti és tanácsi rendeletre (1) és különösen annak 13. cikke (3) bekezdésére,
         mivel:

                     (1)

                     Az 1831/2003/EK rendelet rendelkezik a takarmányozási célra felhasznált adalékanyagok engedélyezéséről, az engedély megadásának feltételeiről és az engedélyezési eljárásokról.

                     (2)

                     Az (EU) 2017/2325 bizottsági végrehajtási rendelet (2) valamennyi állatfaj tekintetében engedélyezte a folyékony lecitineket, hidrolizált lecitineket és olajtalanított lecitineket tartalmazó készítmények takarmány-adalékanyagként történő felhasználását.

                     (3)

                     A kérelmező az 1831/2003/EK rendelet 13. cikkének (3) bekezdésének megfelelően a készítményekre vonatkozó engedély feltételeinek módosítását javasolta, ezért arra vonatkozó kérelmet nyújtott be, hogy a takarmány-adalékanyagként felhasznált lecitinek specifikációit az élelmiszer-adalékanyagként felhasznált lecitinek specifikációihoz igazítsák, és hogy az engedély alkalmazási köre terjedjen ki a repcemagnak a lecitin és olajtalanított lecitin kiegészítő forrásaként való felhasználására is. A kérelemhez csatolták a kérelmet alátámasztó adatokat. A Bizottság továbbította a kérelmet az Európai Élelmiszerbiztonsági Hatóságnak (a továbbiakban: Hatóság).

                     (4)

                     A Hatóság 2018. június 12-i véleményében (3) arra a következtetésre jutott, hogy valamennyi különböző növényi eredetű lecitin és azok takarmány-adalékanyagként használt formái megfelelnek a lecitinek élelmiszer-adalékanyagként való felhasználására vonatkozó specifikációknak, és hogy a repcemag kiegészítő lecitinforrásként való felhasználása nem módosítja a korábbi következtetéseket, amelyek szerint a lecitinek nincsenek káros hatással az állati és az emberi egészségre, sem a környezetre, viszont hatékony emulgeálószerként szolgálnak. A Hatóság úgy ítélte meg, hogy nem szükséges a forgalomba hozatalt követő egyedi nyomonkövetési előírásokat elrendelni. A Hatóság ellenőrizte továbbá az 1831/2003/EK rendelettel létrehozott referencialaboratórium által benyújtott, a takarmányban található takarmány-adalékanyagra vonatkozó analitikai módszerről szóló jelentést.

                     (5)

                     Az engedély javasolt módosításainak értékelése azt mutatja, hogy az 1831/2003/EK rendelet 5. cikkében előírt engedélyezési feltételek teljesülnek.

                     (6)

                     Az (EU) 2017/2325 végrehajtási rendeletet ezért ennek megfelelően módosítani kell.

                     (7)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az (EU) 2017/2325 végrehajtási rendelet I. mellékletének helyébe e rendelet melléklete lép.

            2. cikk
            Átmeneti intézkedések

               (1)   Az 1c322i, 1c322ii és 1c322iii adalékanyagok és az azokat tartalmazó előkeverékek, amelyeket 2019. július 2. előtt állítottak elő és címkéztek a 2019. január 2. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók.

               (2)   Az I. mellékletben meghatározott adalékanyagokat tartalmazó azon takarmánykeverékek és takarmány-alapanyagok, amelyeket 2020. január 2. előtt állítottak elő és címkéztek a 2019. január 2. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat élelmiszer-termelő állatok takarmányozására szánják.

               (3)   Az I. mellékletben meghatározott adalékanyagokat tartalmazó azon takarmánykeverékek és takarmány-alapanyagok, amelyeket 2021. január 2. előtt állítottak elő és címkéztek a 2019. január 2. előtt alkalmazandó szabályoknak megfelelően, a meglévő készletek kimerüléséig továbbra is forgalomba hozhatók és felhasználhatók, amennyiben azokat nem élelmiszer-termelő állatok takarmányozására szánják.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.

                  a Bizottság részéről

                  az elnök

               Jean-Claude JUNCKER

            (1)  HL L 268., 2003.10.18., 29. o.

            (2)  A Bizottság (EU) 2017/2325 végrehajtási rendelete (2017. december 14.) a folyékony lecitineket, hidrolizált lecitineket és olajtalanított lecitineket tartalmazó készítmények valamennyi állatfaj takarmány-adalékanyagaként történő engedélyezéséről és az (EU) 2017/1007 végrehajtási rendelet módosításáról (HL L 333., 2017.12.15., 17. o.).

            (3)  EFSA Journal 2018; 16(6): 5334.

            MELLÉKLET

                     „I. MELLÉKLET

                                 Az adalékanyag azonosító száma

                                 Az engedély jogosultjának neve

                                 Adalékanyag

                                 Összetétel, kémiai képlet, leírás, analitikai módszer

                                 Állatfaj vagy -kategória

                                 Maximális életkor

                                 Legkisebb tartalom

                                 Legnagyobb tartalom

                                 Egyéb rendelkezések

                                 Az engedély lejárta

                                 mg/kg lecitinek a 12 %-os nedvességtartalmú teljes értékű takarmányban

                                    Kategória: technológiai adalékanyagok. Funkcionális csoport: emulgeálószerek

                                 1c322i

                                 —

                                 Lecitinek

                                    Az adalékanyag összetétele

                                 Készítmények:

                                             —

                                             lecitinek és hidrolizált lecitinek folyékony formában (képlékenytől a folyadékig);

                                             —

                                             olajtalanított lecitinek és olajtalanított hidrolizált lecitinek szilárd formában.

                                    A hatóanyag jellemzése

                                 Szójababból, napraforgóból vagy repcemagból kinyert lecitinek, hidrolizált lecitinek, olajtalanított lecitinek és olajtalanított hidrolizált lecitinek:
                                 CAS-szám: 8002-43-5;

                                    Vizsgálat:

                                             —

                                             Lecitinek, olajtalanított lecitinek: az anyag legalább 60,0 %-a acetonban oldhatatlan;

                                             —

                                             hidrolizált lecitinek és olajtalanított hidrolizált lecitinek: az anyag legalább 56,0 %-a acetonban oldhatatlan.

                                       Szárítási veszteség: Legfeljebb 2 % (105 °C, 1 óra)
                                 Toluolban nem oldódó anyagok: legfeljebb 0,3 %

                                    Savszám:

                                             —

                                             Lecitinek, olajtalanított lecitinek: grammonként legfeljebb 35 mg kálium-hidroxid;

                                             —

                                             hidrolizált lecitinek és olajtalanított hidrolizált lecitinek: grammonként legfeljebb 45 mg kálium-hidroxid

                                       Peroxidszám: Legfeljebb 10

                                    Analitikai módszer
                                     (1)

                                 A takarmány-adalékanyag jellemzésére:
                                 A 231/2012/EU bizottsági rendelet (2) és a megfelelő vizsgálatok a FAO JECFA „Lecitinek” monográfiában (3)
                                     (4)

                                 Valamennyi állatfaj

                                 —

                                 —

                                 —

                                 A takarmány-adalékanyag és az előkeverékek címkéjén fel kell tüntetni az alkalmazott formá(ka)t.

                                 2027. július 6.

               ”

               (1)  Az analitikai módszerek részletes leírása a referencialaboratórium honlapján található: https://ec.europa.eu/jrc/en/eurl/feed-additives/evaluation-reports.

               (2)  A Bizottság 231/2012/EU rendelete (2012. március 9.) az 1333/2008/EK európai parlamenti és tanácsi rendelet II. és III. mellékletében felsorolt élelmiszer-adalékanyagok specifikációinak meghatározásáról (HL L 83., 2012.3.22., 1. o.).

               (3)  FAO JECFA Combined Compendium of Food Additive Specifications, ‘Lecithin’, Monograph No. 4 (2007), http://www.fao.org/fileadmin/user_upload/jecfa_additives/docs/monograph4/additive-250-m4.pdf

               (4)  FAO JECFA Combined Compendium for Food Additive Specifications – Analytical methods, test procedures and laboratory solutions used by and referenced in the food additive specifications, 4. kötet, http://www.fao.org/docrep/009/a0691e/a0691e00.htm


title: A Bizottság (EU) 2018/1978 végrehajtási rendelete (2018. december 10.) az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Cidre de Bretagne”/„Cidre breton” [OFJ])

text:
                  14.12.2018

                  HU

                  Az Európai Unió Hivatalos Lapja

                  L 317/9

         A BIZOTTSÁG (EU) 2018/1978 VÉGREHAJTÁSI RENDELETE
         (2018. december 10.)
         az oltalom alatt álló eredetmegjelölések és földrajzi jelzések nyilvántartásába bejegyzett egyik elnevezés termékleírását érintő nem kisebb jelentőségű módosítás jóváhagyásáról („Cidre de Bretagne”/„Cidre breton” [OFJ])
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel a mezőgazdasági termékek és az élelmiszerek minőségrendszereiről szóló, 2012. november 21-i 1151/2012/EU európai parlamenti és tanácsi rendeletre (1) és különösen annak 52. cikke (2) bekezdésére,
         mivel:

                     (1)

                     Az 1151/2012/EU rendelet 53. cikke (1) bekezdésének első albekezdésével összhangban a Bizottság megvizsgálta Franciaország kérelmét, amely a 2446/2000/EK bizottsági rendelet (2) alapján bejegyzett „Cidre de Bretagne”/„Cidre breton” oltalom alatt álló földrajzi jelzéshez kapcsolódó termékleírás módosításának jóváhagyására irányul.

                     (2)

                     A szóban forgó módosítás az 1151/2012/EU rendelet 53. cikkének (2) bekezdése értelmében nem tekinthető kisebb jelentőségűnek, ezért a Bizottság a módosítás iránti kérelmet (3) az említett rendelet 50. cikke (2) bekezdésének a) pontja alapján közzétette az Európai Unió Hivatalos Lapjában.

                     (3)

                     A Bizottsághoz nem érkezett az 1151/2012/EU rendelet 51. cikke szerinti felszólalási nyilatkozat, ezért a termékleírás módosítását jóvá kell hagyni,

               ELFOGADTA EZT A RENDELETET:

            1. cikk
            A „Cidre de Bretagne”/„Cidre breton” (OFJ) elnevezéshez kapcsolódó termékleírásnak az Európai Unió Hivatalos Lapjában közzétett módosítása jóváhagyásra kerül.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 10-én.

                  a Bizottság részéről,

                  az elnök nevében,

               Phil HOGAN

                  a Bizottság tagja

            (1)  HL L 343., 2012.12.14., 1. o.

            (2)  A Bizottság 2446/2000/EK rendelete (2000. november 6.) egyes neveknek a mezőgazdasági termékek és élelmiszerek földrajzi jelzéseinek és eredetmegjelöléseinek oltalmáról szóló 2081/92/EGK tanácsi rendeletben foglalt, az oltalom alatt álló földrajzi jelzések és eredetmegjelölések nyilvántartásába való bejegyzéséről szóló 2400/96/EK rendelet mellékletének kiegészítéséről (HL L 281., 2000.11.7., 2. o.).

            (3)  HL C 222., 2018.6.26., 20. o.


title: A Bizottság (EU) 2018/1979 végrehajtási rendelete (2018. december 13.) az Unióban felszámítható legmagasabb mobil hívásvégződtetési díjak súlyozott átlagának meghatározásáról és az (EU) 2017/2311 végrehajtási rendelet hatályon kívül helyezéséről (EGT-vonatkozású szöveg.)

text:
                  14.12.2018

                  HU

                  Az Európai Unió Hivatalos Lapja

                  L 317/10

         A BIZOTTSÁG (EU) 2018/1979 VÉGREHAJTÁSI RENDELETE
         (2018. december 13.)
         az Unióban felszámítható legmagasabb mobil hívásvégződtetési díjak súlyozott átlagának meghatározásáról és az (EU) 2017/2311 végrehajtási rendelet hatályon kívül helyezéséről
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Unión belüli nyilvános mobilhírközlő hálózatok közötti barangolásról (roaming) szóló, 2012. június 13-i 531/2012/EU európai parlamenti és tanácsi rendeletre (1) és különösen annak 6e. cikke (2) bekezdésére,
         mivel:

                     (1)

                     Az 531/2012/EU rendelet értelmében a belföldi szolgáltatók 2017. június 15-től kezdve a barangolást végző ügyfeleiknek nem számíthatnak fel a belföldi kiskereskedelmi áron felül semmilyen többletdíjat a tagállamokban a szabályozott barangolásos hívásfogadásokért, feltéve, hogy az említett hívások nem haladják meg a méltányos használatra vonatkozó feltételek („fair use policy”) szerinti korlátokat.

                     (2)

                     Az 531/2012/EU rendelet értelmében a szabályozott barangolásos hívások fogadásért felszámolt többletdíj nem haladhatja meg az Unió tagállamaiban érvényben lévő maximális mobil hívásvégződtetési díjak súlyozott átlagát.

                     (3)

                     Az (EU) 2017/2311 bizottsági végrehajtási rendelet (2) meghatározza a 2018-ban alkalmazandó, 2017. július 1-jei adatértékeken alapuló, az Unióban felszámítható legmagasabb mobil hívásvégződtetési díjak súlyozott átlagát.

                     (4)

                     Az Európai Elektronikus Hírközlési Szabályozók Testülete eljuttatta a Bizottsághoz a tagállamok nemzeti szabályozó hatóságaitól összegyűjtött, frissített információkat a következőkre vonatkozóan: a 2002/21/EK európai parlamenti és tanácsi irányelv (3) 7. és 16. cikke, valamint a 2002/19/EK európai parlamenti és tanácsi irányelv (4) 13. cikke alapján felszámított maximális mobil hívásvégződtetési díjszintek a hanghívás-végződtetés nemzeti nagykereskedelmi piacain az egyes mobilhálózatok esetében, valamint az előfizetők száma összesen a tagállamokban.

                     (5)

                     Az 531/2012/EU rendelet alapján a Bizottság az Unióban felszámítható legmagasabb mobil hívásvégződtetési díjak súlyozott átlagát az alábbiak szerint számította ki: a 2018. július 1-jei adatértékek alapján az egy adott tagállamban engedélyezett legmagasabb mobil hívásvégződtetési díjat megszorozta a tagállam összes előfizetőinek számával, ennek értékét összeadta minden tagállamra vonatkozóan, majd az így kapott összeget elosztotta az összes tagállam előfizetőinek teljes számával. Az euroövezeten kívüli tagállamok esetében alkalmazandó árfolyam az Európai Központi Bank adatbázisából származó, 2018 második negyedévére vonatkozó adatok átlaga.

                     (6)

                     Ezért frissíteni kell az (EU) 2017/2311 végrehajtási rendeletben meghatározott, az Unióban felszámítható legmagasabb mobil hívásvégződtetési díjak súlyozott átlagát.

                     (7)

                     Az (EU) 2017/2311 végrehajtási rendeletet ezért hatályon kívül kell helyezni.

                     (8)

                     Az 531/2012/EU rendelet alapján a Bizottságnak évente felül kell vizsgálnia az Unióban felszámítható legmagasabb mobil hívásvégződtetési díjak súlyozott átlagát.

                     (9)

                     Az e rendeletben előírt intézkedések összhangban vannak a Hírközlési Bizottság véleményével,

               ELFOGADTA EZT A RENDELETET:

            1. cikk
            Az Unióban felszámítható legmagasabb mobil hívásvégződtetési díjak súlyozott átlaga percenként 0,0085 EUR-ban kerül meghatározásra.

            2. cikk
            Az (EU) 2017/2311 végrehajtási rendelet hatályát veszti.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.

                  a Bizottság részéről

                  az elnök

               Jean-Claude JUNCKER

            (1)  HL L 172., 2012.6.30., 10. o.

            (2)  A Bizottság (EU) 2017/2311 végrehajtási rendelete (2017. december 13.) az Unióban felszámítható legmagasabb mobil hívásvégződtetési díjak súlyozott átlagának meghatározásáról és az (EU) 2016/2292 végrehajtási rendelet hatályon kívül helyezéséről (HL L 331., 2017.12.14., 39. o.).

            (3)  Az Európai Parlament és a Tanács 2002/21/EK irányelve (2002. március 7.) az elektronikus hírközlő hálózatok és elektronikus hírközlési szolgáltatások közös keretszabályozásáról (Keretirányelv) (HL L 108., 2002.4.24., 33. o.).

            (4)  Az Európai Parlament és a Tanács 2002/19/EK irányelve (2002. március 7.) az elektronikus hírközlő hálózatokhoz és kapcsolódó eszközökhöz való hozzáférésről, valamint azok összekapcsolásáról („Hozzáférési irányelv”) (HL L 108., 2002.4.24., 7. o.).


title: A Bizottság (EU) 2018/1982 végrehajtási rendelete (2018. december 13.) a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszonkilencedik részleges pályázati felhíváshoz kapcsolódó minimális eladási áráról

text:
                  14.12.2018

                  HU

                  Az Európai Unió Hivatalos Lapja

                  L 317/21

         A BIZOTTSÁG (EU) 2018/1982 VÉGREHAJTÁSI RENDELETE
         (2018. december 13.)
         a sovány tejpornak az (EU) 2016/2080 végrehajtási rendelettel megnyitott pályázati eljárás keretében kibocsátott huszonkilencedik részleges pályázati felhíváshoz kapcsolódó minimális eladási áráról
         AZ EURÓPAI BIZOTTSÁG
         tekintettel az Európai Unió működéséről szóló szerződésre,
         tekintettel a mezőgazdasági termékpiacok közös szervezésének létrehozásáról és a 922/72/EGK, a 234/79/EGK, az 1037/2001/EK és az 1234/2007/EK tanácsi rendelet hatályon kívül helyezéséről szóló, 2013. december 17-i 1308/2013/EU európai parlamenti és tanácsi rendeletre (1),
         tekintettel az 1308/2013/EU európai parlamenti és tanácsi rendeletnek az állami intervenció és a magántárolási támogatás tekintetében történő alkalmazására vonatkozó szabályok megállapításáról szóló, 2016. május 18-i (EU) 2016/1240 bizottsági végrehajtási rendeletre (2) és különösen annak 32. cikkére,
         mivel:

                     (1)

                     A Bizottság (EU) 2016/2080 végrehajtási rendelete (3) megindította a sovány tejpor pályázat útján történő értékesítésére vonatkozó eljárást.

                     (2)

                     A huszonkilencedik részleges pályázati felhívásra beérkezett pályázatok alapján indokolt minimális eladási árat meghatározni.

                     (3)

                     Az e rendeletben előírt intézkedések összhangban vannak a mezőgazdasági piacok közös szervezésével foglalkozó bizottság véleményével,

               ELFOGADTA EZT A RENDELETET:

            1. cikk
            Az (EU) 2016/2080 végrehajtási rendelettel megnyitott pályázati eljárás keretében kibocsátott, sovány tejpor értékesítésére irányuló huszonkilencedik részleges pályázati felhívás tekintetében – amelyre vonatkozóan a pályázatok benyújtásának határideje 2018. december 11-én járt le – a minimális eladási ár 145,10 EUR/100 kg.

            2. cikk
            Ez a rendelet az Európai Unió Hivatalos Lapjában való kihirdetésének napján lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2018. december 13-án.

                  a Bizottság részéről,

                  az elnök nevében,

               Jerzy PLEWA

                  főigazgató

                  Mezőgazdasági és Vidékfejlesztési Főigazgatóság

            (1)  HL L 347., 2013.12.20., 671. o.

            (2)  HL L 206., 2016.7.30., 71. o.

            (3)  A Bizottság (EU) 2016/2080 végrehajtási rendelete (2016. november 25.) a sovány tejpor pályázat útján történő értékesítésére vonatkozó eljárás megindításáról (HL L 321., 2016.11.29., 45. o.).


title: A Tanács (EU) 2019/92 végrehajtási rendelete (2019. január 21.) az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról

text:
                  22.1.2019

                  HU

                  Az Európai Unió Hivatalos Lapja

                  L 19/1

         A TANÁCS (EU) 2019/92 VÉGREHAJTÁSI RENDELETE
         (2019. január 21.)
         az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló 269/2014/EU rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Ukrajna területi integritását, szuverenitását és függetlenségét aláásó vagy fenyegető intézkedések miatti korlátozó intézkedésekről szóló, 2014. március 17-i 269/2014/EU tanácsi rendeletre (1) és különösen annak 14. cikke (1) és (3) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2014. március 17-én elfogadta a 269/2014/EU rendeletet.

                     (2)

                     Egy jegyzékbe vett személy halálát követően a Tanács úgy véli, hogy az erre a személyre vonatkozó bejegyzést törölni kell a 269/2014/EU rendelet I. mellékletéből.

                     (3)

                     A 269/2014/EU rendelet I. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 269/2014/EU rendelet I. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 21-én.

                  a Tanács részéről

                  az elnök

               F. MOGHERINI

            (1)  HL L 78., 2014.3.17., 6. o.

            MELLÉKLET
            A következő személyre vonatkozó bejegyzést törölni kell a 269/2014/EU rendelet I. mellékletében foglalt jegyzékből:

                           „150.

                           Iosif (Joseph) Davydovich KOBZON”.


title: A Tanács (EU) 2019/93 végrehajtási rendelete (2019. január 21.) a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról

text:
                  22.1.2019

                  HU

                  Az Európai Unió Hivatalos Lapja

                  L 19/3

         A TANÁCS (EU) 2019/93 VÉGREHAJTÁSI RENDELETE
         (2019. január 21.)
         a Koreai Népi Demokratikus Köztársasággal szembeni korlátozó intézkedésekről szóló (EU) 2017/1509 rendelet végrehajtásáról
         AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel a Koreai Népi Demokratikus Köztársasággal szembeni korlátozó intézkedésekről és a 329/2007/EK rendelet hatályon kívül helyezéséről szóló, 2017. augusztus 30-i (EU) 2017/1509 tanácsi rendeletre (1) és különösen annak 47. cikke (2) bekezdésére,
         tekintettel az Unió külügyi és biztonságpolitikai főképviselőjének javaslatára,
         mivel:

                     (1)

                     A Tanács 2017. augusztus 30-án elfogadta az (EU) 2017/1509 rendeletet.

                     (2)

                     Az (EU) 2017/1509 rendelet XV. mellékletében szereplő két természetes személy elhunyt, így a velük kapcsolatos bejegyzéseket törölni kell az említett mellékletből.

                     (3)

                     Az (EU) 2017/1509 rendelet XV. mellékletét ezért ennek megfelelően módosítani kell,

               ELFOGADTA EZT A RENDELETET:

            1. cikk
            Az (EU) 2017/1509 rendelet XV. melléklete az e rendelet mellékletében foglaltak szerint módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. január 21-én.

                  a Tanács részéről

                  az elnök

               F. MOGHERINI

            (1)  HL L 224., 2017.8.31., 1. o.

            MELLÉKLET
            Az (EU) 2017/1509 rendelet XV. mellékletének a) részéből a következő bejegyzések törlésre kerülnek:

                        2.

                        CHU Kyu-Chang (születési idő: 1928.11.25.)

                        4.

                        KIM Yong-chun (születési idő: 1935.3.4.).


title: A Bizottság (EU) 2019/261 végrehajtási rendelete (2019. február 14.) a Kínai Népköztársaságból származó egyes öntöttvas áruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint az Indiából származó egyes öntöttvas áruk behozatalára vonatkozó vizsgálat megszüntetéséről szóló (EU) 2018/140 végrehajtási rendelet módosításáról

text:
                  15.2.2019

                  HU

                  Az Európai Unió Hivatalos Lapja

                  L 44/4

         A BIZOTTSÁG (EU) 2019/261 VÉGREHAJTÁSI RENDELETE
         (2019. február 14.)
         a Kínai Népköztársaságból származó egyes öntöttvas áruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint az Indiából származó egyes öntöttvas áruk behozatalára vonatkozó vizsgálat megszüntetéséről szóló (EU) 2018/140 végrehajtási rendelet módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Unióban tagsággal nem rendelkező országokból érkező dömpingelt behozatallal szembeni védelemről szóló, 2016. június 8-i (EU) 2016/1036 európai parlamenti és tanácsi rendeletre (1) és különösen annak 9. cikke (4) bekezdésére,
         mivel:

                     (1)

                     Az (EU) 2018/140 végrehajtási rendelettel (2) a Bizottság 15,5 %-tól 38,1 %-ig terjedő vámtétellel végleges dömpingellenes vámot vetett ki a Kínai Népköztársaságból származó, az ex 7325 10 00 (TARIC-kód: 7325100031) és ex 7325 99 10 (TARIC-kód: 7325991051) Kombinált Nómenklatúra (a továbbiakban: KN) szerinti kódok alá tartozó egyes lemezgrafitos öntöttvasból (szürkevasból) vagy gömbgrafitos öntöttvasból (más néven alakítható öntöttvasból) készült áruk és azok részei behozatalára.

                     (2)

                     A C-397/17. és a C-398/17. sz., Profit Europe egyesített ügyekben 2018. július 12-én hozott ítéletében (3) a Bíróság megállapítja, hogy a KN-t akként kell értelmezni, hogy a gömbgrafitos öntöttvasból készült öntött csőszerelvényeket a „más” kategóriába, azaz a 7307 19 90 KN-kód alá más öntött szerelvényként, nem pedig a 7307 11 10 KN-kód alá nem temperöntvény szerelvényként vagy a 7307 19 10 KN-kód alá temperöntvény szerelvényként kell besorolni

                     (3)

                     Felépítését tekintve a 7325 és a 7307 vámtarifaszám csaknem megegyezik, és ugyanazokra az anyagokra vonatkozik. Ezért a Bizottság úgy ítélte meg, hogy a Bíróság ítéletében foglaltakat a 7325 vámtarifaszám alá tartozó árucikkek besorolása esetében is helyénvaló érvényesíteni.

                     (4)

                     Az egyes gömbgrafitos öntöttvasból (más néven alakítható öntöttvasból) készült áruk behozatalát szabályozó (EU) 2018/140 végrehajtási rendelet továbbra is azt tartalmazza, hogy a hatálya alá tartozó áruk a 7325 99 10 KN-kód alá, más temperöntvény áruként vannak besorolva.

                     (5)

                     Ezért az (EU) 2018/140 végrehajtási rendeletben azon áruk kapcsán megadott kódok között, amelyek behozatala a végleges dömpingellenes vám hatálya alá tartozik, az ex 7325 99 10 KN-kód (TARIC-kód: 7325991051) helyett az ex 7325 99 90 KN-kódot (TARIC-kód: 7325999080) kell feltüntetni.

                     (6)

                     A meglévő dömpingellenes vámok eredményes beszedésének biztosítása érdekében az (EU) 2018/140 végrehajtási rendeletet megfelelő módon módosítani kell.

                     (7)

                     Az e rendeletben előírt intézkedések összhangban vannak az (EU) 2016/1036 rendelet 15. cikkének (1) bekezdésével létrehozott bizottság véleményével,

               ELFOGADTA EZT A RENDELETET:

            1. cikk
            Az (EU) 2018/140 végrehajtási rendelet 1. cikkének (1) bekezdése helyébe a következő szöveg lép:

                  „(1)   A Bizottság végleges dömpingellenes vámot vet ki a Kínai Népköztársaságból származó, jelenleg az ex 7325 10 00 (TARIC-kód: 7325100031) és ex 7325 99 90 (TARIC-kód: 7325999080) KN-kódok alá tartozó egyes lemezgrafitos öntöttvasból (szürkevasból) vagy gömbgrafitos öntöttvasból (más néven alakítható öntöttvasból) készült áruk és azok részei behozatalára.
                  Ezeket az árukat az alábbiakra használják:

                              —

                              felszíni vagy felszín alatti rendszerek és/vagy felszíni vagy felszín alatti rendszerek nyílásainak lefedése, és

                              —

                              felszíni vagy felszín alatti rendszerek megközelíthetőségének és/vagy felszíni vagy felszín alatti rendszerek megtekinthetőségének biztosítása.

                        Az áruk lehetnek géppel megmunkálva, bevonattal ellátva, festve és/vagy más olyan anyaggal összeszerelve, mint például – de nem kizárólag – beton, burkolókövek és -lapok.
                  A következő terméktípusok nem tartoznak az érintett termék fogalmába:

                              —

                              polimer, műanyag, horganyzott acél vagy beton vízelvezetőkre szerelhető olyan aknarácsok és öntött fedőelemek az EN 1433 szabvány szerint, amelyek lehetővé teszik a felszíni víz bejutását a vízelvezetőbe,

                              —

                              padlóösszefolyók, tetőösszefolyók, valamint tisztítóaknák és azok fedelei az EN 1253 szabvány szerint,

                              —

                              aknahágcsók, emelőkulcsok és tűzcsapok.”

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 14-én.

                  a Bizottság részéről

                  az elnök

               Jean-Claude JUNCKER

            (1)  HL L 176., 2016.6.30., 21. o.

            (2)  A Bizottság (EU) 2018/140 végrehajtási rendelete (2018. január 29.) a Kínai Népköztársaságból származó egyes öntöttvas áruk behozatalára vonatkozó végleges dömpingellenes vám kivetéséről és a kivetett ideiglenes vám végleges beszedéséről, valamint az Indiából származó egyes öntöttvas áruk behozatalára vonatkozó vizsgálat megszüntetéséről (HL L 25., 2018.1.30., 6. o.).

            (3)  A Bíróság 2018. július 12-i ítélete, Profit Europe NV kontra Belgische Staat, C-397/17 és C-398/17 egyesített ügyek, ECLI:EU:C:2018:564.


title: A Bizottság (EU) 2019/263 végrehajtási rendelete (2019. február 14.) a 964/2014/EU végrehajtási rendeletnek a társbefektetési eszköz és a városfejlesztési alap vonatkozásában megállapított, pénzügyi eszközökre vonatkozó általános feltételek tekintetében történő módosításáról

text:
                  15.2.2019

                  HU

                  Az Európai Unió Hivatalos Lapja

                  L 44/8

         A BIZOTTSÁG (EU) 2019/263 VÉGREHAJTÁSI RENDELETE
         (2019. február 14.)
         a 964/2014/EU végrehajtási rendeletnek a társbefektetési eszköz és a városfejlesztési alap vonatkozásában megállapított, pénzügyi eszközökre vonatkozó általános feltételek tekintetében történő módosításáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Európai Regionális Fejlesztési Alapra, az Európai Szociális Alapra, a Kohéziós Alapra, az Európai Mezőgazdasági Vidékfejlesztési Alapra és az Európai Tengerügyi és Halászati Alapra vonatkozó közös rendelkezések megállapításáról, az Európai Regionális Fejlesztési Alapra, az Európai Szociális Alapra és a Kohéziós Alapra és az Európai Tengerügyi és Halászati Alapra vonatkozó általános rendelkezések megállapításáról és az 1083/2006/EK tanácsi rendelet hatályon kívül helyezéséről szóló, 2013. december 17-i 1303/2013/EU európai parlamenti és tanácsi rendeletre (1) és különösen annak 38. cikke (3) bekezdésének második albekezdésére,
         mivel:

                     (1)

                     A 964/2014/EU bizottsági végrehajtási rendelet (2) I. melléklete rögzíti az irányító hatóság és a pénzügyi közvetítő közötti finanszírozási megállapodás magyarázó jegyzetekkel ellátott tartalomjegyzékét, V. melléklete a társbefektetési eszközre vonatkozó feltételeket, VI. melléklete pedig a városfejlesztési alapra vonatkozó feltételeket.

                     (2)

                     Az 1303/2013/EU rendelet 40. cikke tisztázza az EBB és az olyan egyéb nemzetközi pénzügyi szervezetek által végrehajtott pénzügyi eszközök esetében alkalmazandó irányító hatósági ellenőrzéseket és auditintézkedéseket, amelyekben valamely tagállam részvényes. Ezeknek az intézkedéseknek az I. mellékletben is meg kell jelenniük az irányító hatóság és az EBB vagy olyan egyéb nemzetközi pénzügyi szervezet között létrejött finanszírozási megállapodás tartalmi elemeként, amelyben valamely tagállam részvényes.

                     (3)

                     Az 1303/2013/EU rendeletnek az (EU, Euratom) 2018/1046 európai parlamenti és tanácsi rendelettel (3) beillesztett 43a. cikke tisztázza a pénzügyi eszközökre a piacgazdasági elven működő befektetőkre vonatkozó megkülönböztetett bánásmód tekintetében irányadó, a nyereség- és kockázatmegosztás esetében alkalmazandó szabályokat. A 964/2014/EU végrehajtási rendelet I., V. és VI. mellékletében használt terminológiát össze kell hangolni az 1303/2013/EU rendelet 43a. cikkében használttal.

                     (4)

                     Az ebben a rendeletben előírt intézkedések összhangban vannak az esb-alapok koordinációs bizottságának véleményével.

                     (5)

                     A jogbiztonság biztosítása, valamint az 1303/2013/EU rendelet módosított, az (EU, Euratom) 2018/1046 rendelet 282. cikkének megfelelően 2018. augusztus 2-től vagy valamely azt megelőző időponttól alkalmazandó rendelkezései és az ezen rendeletben foglalt rendelkezések közötti eltérések korlátozása érdekében e rendeletnek az Európai Unió Hivatalos Lapjában való kihirdetését követő napon kell hatályba lépnie.

                     (6)

                     A 964/2014/EU végrehajtási rendeletet ezért ennek megfelelően módosítani kell,

               ELFOGADTA EZT A RENDELETET:

            1. cikk
            A 964/2014/EU rendelet I., V. és VI. melléklete e rendelet mellékletének megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. február 14-én.

                  a Bizottság részéről

                  az elnök

               Jean-Claude JUNCKER

            (1)  HL L 347., 2013.12.20., 320. o.

            (2)  A Bizottság 964/2014/EU végrehajtási rendelete (2014. szeptember 11.) az 1303/2013/EU európai parlamenti és tanácsi rendelet alkalmazási szabályainak a pénzügyi eszközökre vonatkozó általános feltételek tekintetében történő megállapításáról (HL L 271., 2014.9.12., 16. o.).

            (3)  Az Európai Parlament és a Tanács (EU, Euratom) 2018/1046 rendelete (2018. július 18.) az Unió általános költségvetésére alkalmazandó pénzügyi szabályokról, az 1296/2013/EU, az 1301/2013/EU, az 1303/2013/EU, az 1304/2013/EU, az 1309/2013/EU, az 1316/2013/EU, a 223/2014/EU és a 283/2014/EU rendelet és az 541/2014/EU határozat módosításáról, valamint a 966/2012/EU, Euratom rendelet hatályon kívül helyezéséről (HL L 193., 2018.7.30., 1. o.).

            MELLÉKLET
            Az (EU) 964/2014 végrehajtási rendelet I., V. és VI. melléklete az alábbiak szerint módosul:

                        1.

                        Az I. mellékletben az irányító hatóság és a pénzügyi közvetítő közötti finanszírozási megállapodás magyarázó jegyzetekkel ellátott tartalomjegyzéke a következőképpen módosul:

                                    a)

                                    a 11. pont a következő új bekezdéssel egészül ki:
                                    „Az azon esetekben alkalmazandó – az 1303/2013/EU rendelet 40. cikke (1) és (2) bekezdésének megfelelő irányító hatósági ellenőrzésekre és auditintézkedésekre vonatkozó – rendelkezések, amikor a pénzügyi eszközt végrehajtó szervezet az EBB vagy olyan egyéb nemzetközi pénzügyi szervezet, amelyben valamely tagállam részvényes.”;

                                    b)

                                    a 17. pont harmadik bekezdésének helyébe a következő szöveg lép:
                                    „Az ESB-alapokból nyújtott támogatásból eredő forrásoknak a támogathatósági időszak végéig történő újbóli felhasználására vonatkozó rendelkezések az 1303/2013/EU rendelet 44. cikkével összhangban és adott esetben az említett rendelet 43a. cikke szerinti megkülönböztetett bánásmódra vonatkozó rendelkezések.”

                        2.

                        Az V. mellékletben a társbefektetési eszközre vonatkozó feltételek a következőképpen módosulnak:

                                    a)

                                    „Az alapból a pénzügyi eszköznek nyújtott hozzájárulás összege és aránya (termékjellemzők)” című szakasz negyedik bekezdésének helyébe a következő szöveg lép:
                                    „A piacgazdasági elven működő befektetőkre vonatkozó, kizárólag az aszimmetrikus nyereségmegosztás céljait szolgáló megkülönböztetett bánásmód alkalmazását az 1303/2013/EU rendelet 43a. cikkével, valamint a 651/2014/EU rendelet 21. cikke (13) bekezdésének b) pontjával összhangban kell meghatározni.”;

                                    b)

                                    „A pénzügyi közvetítő és a társbefektetők alkalmassága” című szakasz harmadik bekezdése helyébe a következő szöveg lép:
                                    „A pénzügyi közvetítők kiválasztásakor az irányító hatóságnak és az alapok alapjának tiszteletben kell tartania az uniós jogot. A pénzügyi közvetítőket nyílt, átlátható, arányos és megkülönböztetésmentes eljárás útján, az összeférhetetlenséget kizárva kell kiválasztani. A pénzügyi közvetítők kiválasztásakor a megkülönböztetett bánásmód alkalmazása esetén megfelelő kockázatmegosztási rendszereket kell létrehozni, és meg kell határozni a lehetséges nyereségrészesedést.”

                        3.

                        A VI. mellékletben a városfejlesztési alapra vonatkozó feltételek a következőképpen módosulnak:

                                    a)

                                    „Az állami támogatásra vonatkozó szempont” című szakasz ötödik bekezdése helyébe a következő szöveg lép:
                                    „Az alapok alapjával szemben alkalmazott megkülönböztetett bánásmódot (a kockázatmegosztási rendszerekre vonatkozó aszimmetrikus feltételek), a pénzügyi közvetítő hozzájárulását és adott esetben a társbefektetők hitelek formájában nyújtott hozzájárulásait az alap és a projekt szintjén az 1303/2013/EU rendelet 43a. cikkével, valamint a 651/2014/EU rendelet 16. cikke (8) bekezdésének b) és c) pontjával összhangban kell meghatározni, aminek további részleteit az árazási politika rögzíti.”;

                                    b)

                                    „A pénzügyi eszköznek nyújtott program-hozzájárulás összege és aránya (termékjellemzők)” című szakasz első bekezdésének helyébe a következő szöveg lép:
                                    „A tényleges kockázatmegosztási arányt, a közpénzből nyújtott program-hozzájárulást, a megkülönböztetett bánásmód alkalmazását és a hitelek kamatlábát az előzetes értékelés megállapításai alapján kell meghatározni úgy, hogy a végső kedvezményezetteknek juttatott előny összhangban legyen a 651/2014/EU rendelet 16. cikke (8) bekezdésének b) pontjával.”;

                                    c)

                                    a „Hitelnyújtás és kockázatmegosztás a pénzügyi közvetítő szintjén (az érdekek összehangolása)” című szakasz hatodik franciabekezdése helyébe a következő szöveg lép:
                                    „A pénzügyi közvetítő és a társbefektetők közötti kockázatmegosztást (az alap szintjén vagy a városfejlesztési projekt szintjén) a program-hozzájárulás arányában kell megállapítani, kivéve, ha az 1303/2013/EU rendelet 37. cikke (2) bekezdésének c) pontjában említett előzetes értékelés azt állapítja meg, hogy megkülönböztetett bánásmód alkalmazására van szükség a társbefektetők között meghatározott aszimmetrikus kockázatmegosztás formájában. Az ilyen megállapodásoknak összhangban kell lenniük a 651/2014/EU rendelet 16. cikke (8) bekezdésének b) és c) pontjával, és szerepelniük kell a felek között kötött társbefektetési megállapodásban. Az ilyen megállapodások nem vonatkoznak a pénzügyi közvetítő saját forrásaiból eszközölt 1 %-os befektetésre, amelyre a fent említettek értelmében, az érdekek összehangolásának céljából van szükség.”;

                                    d)

                                    a „Pénzügyi közvetítők alkalmassága” című szakasz hatodik bekezdése helyébe a következő szöveg lép:
                                    „A pénzügyi közvetítők kiválasztásakor az irányító hatóságnak és az alapok alapjának tiszteletben kell tartania az uniós jogot. A pénzügyi közvetítőket nyílt, átlátható, arányos és megkülönböztetésmentes eljárás útján, az összeférhetetlenséget kizárva kell kiválasztani. A pénzügyi közvetítők kiválasztásakor arra kell törekedni, hogy megkülönböztetett bánásmód alkalmazása esetén megfelelő kockázatmegosztási rendszereket hozzanak létre.”


title: A Bizottság (EU) 2019/368 végrehajtási rendelete (2019. március 4.) az egyes áruk Kombinált Nómenklatúra szerinti besorolásáról szóló 444/2013/EU végrehajtási rendelet hatályon kívül helyezéséről

text:
                  7.3.2019

                  HU

                  Az Európai Unió Hivatalos Lapja

                  L 66/1

         A BIZOTTSÁG (EU) 2019/368 VÉGREHAJTÁSI RENDELETE
         (2019. március 4.)
         az egyes áruk Kombinált Nómenklatúra szerinti besorolásáról szóló 444/2013/EU végrehajtási rendelet hatályon kívül helyezéséről
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:

                     (1)

                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket kell elfogadni egyes árucikkek besorolásáról.

                     (2)

                     A Bizottság a 444/2013/EU végrehajtási rendelettel (3) a zsírtalanított szójababból az olaj kivonását, majd az oldható szénhidrátok és ásványi anyagok vízzel és etanollal történő kivonását követően nyert terméket („az érintett termék”) állatok etetésére szolgáló más készítményként a Kombinált Nómenklatúra 2309 90 31 alszáma alá sorolta be.

                     (3)

                     A 2309 vámtarifaszám alá tartozó termékekben található keményítőt illetően minőségi vizsgálat (jód-keményítő-reakció, mikroszkópos vizsgálat) alkalmazásával meg kell győződni a keményítő jelenlétéről. Amennyiben a keményítő jelenléte igazolt, a 2309 vámtarifaszám alá tartozó bármely termék keményítőtartalmát a 152/2009/EK bizottsági rendelet (4) III. mellékletének L. részében meghatározott polarimetriás módszer (Ewers-módszer) alkalmazásával kell meghatározni. Ha a polarimetriás módszer – például a 121/2008/EK bizottsági rendelet (5) 1. cikkében felsorolt anyagok nagy mennyiségben való jelenléte miatt – nem alkalmazható, a keményítőtartalmat az említett rendelet mellékletében megállapított enzimatikus analitikai módszerrel kell meghatározni.

                     (4)

                     A 444/2013/EU végrehajtási rendelet elfogadásakor az érintett termékre alkalmazandó egyetlen analitikai módszer a polarimetriás módszer volt.

                     (5)

                     A Bíróság a C-144/15. sz. (Customs Support Holland BV) ügyben hozott ítéletében (6) kimondta, hogy a takarmányként történő felhasználásra alkalmassá tett szójafehérje-koncentrátumot a 2309 vámtarifaszám alá kell besorolni. Az említett ügyben az alapeljárásban tárgyalt szójafehérje-koncentrátum leírása szerint a szójababból hántolás, őrlés és gőzölés után először is olajat vonnak ki, amit követően úgynevezett extrahált szójadara marad vissza. A szójadarát ezután etanollal és vízzel kezelik, annak érdekében, hogy kivonják abból a megmaradt zsírt, csökkentsék a fehérjén kívüli összetevők – mindenekelőtt a szénhidrátok, illetve élelmi rostok – tartalmát, és hogy eltávolítsák a káros anyagokat. Az így kapott szójafehérje-koncentrátum nem tartalmaz felhasznált etanolmaradványt, és többek között fehérjét és keményítőt tartalmaz.

                     (6)

                     A C-144/15 sz. ügyben az alapeljárásban tárgyalt termék és az érintett termék kellőképpen hasonlók, mivel mindkettő szójatermék-alapú takarmánytermék, amelyeket a 2309 vtsz. alá kell besorolni. Mindkét esetben olyan termékről van szó, amely nem közvetlenül a szójababolaj kivonásakor keletkező, 2304 vtsz. alá tartozó maradék, hanem olyan folyamat révén keletkezik, amelynek során az a növényi eredetű anyag, amelyből a termék származik, elveszti lényeges jellemzőit.

                     (7)

                     Az (EU) 2017/68 bizottsági végrehajtási rendelet (7) a 121/2008/EK rendelet 1. cikkében szereplő, azon takarmány-alapanyagokat felsoroló listát, amelyek esetében az állatok etetésére szolgáló készítmények (KN-kód: 2309) keményítőtartalmát enzimes analitikai módszerrel kell meghatározni, kiegészítette a „szójatermékekkel”.

                     (8)

                     Ezért a 2309 vtsz. alá tartozó szójatermék-alapú termékek tarifális besorolásával összefüggő jogbiztonság, valamint a Kombinált Nómenklatúra Unión belüli egységes alkalmazásának biztosítása érdekében a 444/2013/EU végrehajtási rendeletet hatályon kívül kell helyezni.

                     (9)

                     Indokolt úgy rendelkezni, hogy a 444/2013/EU végrehajtási rendelet alapján az e rendelet által érintett áruk tekintetében kiadott kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. A szóban forgó időszakot három hónapban kell meghatározni.

                     (10)

                     Az e rendeletben előírt intézkedések összhangban vannak a Vámkódexbizottság véleményével,

               ELFOGADTA EZT A RENDELETET:

            1. cikk
            A 444/2013/EU végrehajtási rendelet hatályát veszti.

            2. cikk
            A 444/2013/EU végrehajtási rendelet alapján az e rendelet által érintett áruk tekintetében kiadott kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától számított három hónapig továbbra is felhasználható.

            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 4-én.

                  a Bizottság részéről,

                  az elnök nevében,

               Stephen QUEST

                  főigazgató

                  Adóügyi és Vámuniós Főigazgatóság

            (1)  HL L 269., 2013.10.10., 1. o.

            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).

            (3)  A Bizottság 444/2013/EU végrehajtási rendelete (2013. május 7.) egyes áruk Kombinált Nómenklatúra szerinti besorolásáról (HL L 130., 2013.5.15., 19. o.).

            (4)  A Bizottság 152/2009/EK rendelete (2009. január 27.) a takarmányok hatósági ellenőrzése során alkalmazott mintavételi és vizsgálati módszerek megállapításáról (HL L 54., 2009.2.26., 1. o.).

            (5)  A Bizottság 121/2008/EK rendelete (2008. február 11.) az állatok etetésére szolgáló készítmények (KN-kód: 2309) keményítőtartalmának meghatározására szolgáló analitikai módszer megállapításáról (HL L 37., 2008.2.12., 3. o.).

            (6)  ECLI:EU:C:2016:133.

            (7)  A Bizottság (EU) 2017/68 végrehajtási rendelete (2017. január 9.) az állatok etetésére szolgáló készítmények (KN-kód: 2309) keményítőtartalmának meghatározására szolgáló analitikai módszer megállapításáról szóló 121/2008/EK rendelet módosításáról (HL L 9., 2017.1.13., 4. o.).


title: A Bizottság (EU) 2019/456 végrehajtási rendelete (2019. március 20.) a Coriandrum sativumból nyert koriandermag-olaj új élelmiszer leírása módosításának engedélyezéséről az (EU) 2015/2283 európai parlamenti és tanácsi rendeletnek megfelelően, valamint az (EU) 2017/2470 bizottsági végrehajtási rendelet módosításáról (EGT-vonatkozású szöveg.)

text:
                  21.3.2019

                  HU

                  Az Európai Unió Hivatalos Lapja

                  L 79/13

         A BIZOTTSÁG (EU) 2019/456 VÉGREHAJTÁSI RENDELETE
         (2019. március 20.)
         a Coriandrum sativumból nyert koriandermag-olaj új élelmiszer leírása módosításának engedélyezéséről az (EU) 2015/2283 európai parlamenti és tanácsi rendeletnek megfelelően, valamint az (EU) 2017/2470 bizottsági végrehajtási rendelet módosításáról
         (EGT-vonatkozású szöveg)
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az új élelmiszerekről, az 1169/2011/EU európai parlamenti és tanácsi rendelet módosításáról, valamint a 258/97/EK európai parlamenti és tanácsi rendelet és az 1852/2001/EK bizottsági rendelet hatályon kívül helyezéséről szóló, 2015. november 25-i (EU) 2015/2283 európai parlamenti és tanácsi rendeletre (1) és különösen annak 12. cikkére,
         mivel:

                     (1)

                     Az (EU) 2015/2283 rendelet értelmében csak engedélyezett és az uniós jegyzékbe felvett új élelmiszerek hozhatók forgalomba az Unióban.

                     (2)

                     A Bizottság az (EU) 2015/2283 rendelet 8. cikke alapján elfogadta az engedélyezett új élelmiszerek uniós jegyzékét megállapító (EU) 2017/2470 bizottsági végrehajtási rendeletet (2).

                     (3)

                     Az (EU) 2015/2283 rendelet 12. cikke értelmében a Bizottság határoz az új élelmiszerek engedélyezéséről és az Unión belül történő forgalomba hozataláról, valamint az uniós jegyzék naprakésszé tételéről.

                     (4)

                     A Bizottság 2014/155/EU végrehajtási határozata (3) a 258/97/EK európai parlamenti és tanácsi rendeletnek (4) megfelelően engedélyezte a Coriandrum sativumból nyert koriandermag-olaj új élelmiszer-összetevőként, étrend-kiegészítőkben való forgalomba hozatalát.

                     (5)

                     2018. május 17-én az Ovalie Innovation vállalat (a továbbiakban: a kérelmező) kérelmet nyújtott be a Bizottsághoz a Coriandrum sativumból nyert koriandermag-olaj leírásának az (EU) 2015/2283 rendelet 10. cikkének (1) bekezdése szerinti módosítására. A kérelmező azt kérte, hogy a jelenlegi 186 mg KOH/g-ról 179 mg KOH/g-ra csökkenjen az elszappanosítási szám alsó határértéke.

                     (6)

                     A kérelmező azzal indokolja a kérelmet, hogy a koriandermag-olaj elszappanosítási számai az étrend-kiegészítőkben történő felhasználás céljából történő feldolgozás és finomítás során ingadoznak, és a változtatás ezen ingadozás figyelembevételét szolgálja.

                     (7)

                     A Bizottság úgy véli, hogy a kérelemnek az Európai Élelmiszerbiztonsági Hatóság általi, az (EU) 2015/2283 rendelet 10. cikk (3) bekezdésének megfelelő biztonsági értékelésére nincs szükség, mivel a koriandermag-olaj elszappanosítási számának javasolt csökkentése csekély mértékű, és az új élelmiszer biztonsága szempontjából releváns el nem szappanosítható anyagok mennyisége továbbra is az engedélyezett szinteken belül marad.

                     (8)

                     A Coriandrum sativumból nyert koriandermag-olaj elszappanosítási számának javasolt változtatása nem befolyásolja az engedélyét alátámasztó biztonsági megfontolásokat. Ezért helyénvaló a javaslatnak megfelelően módosítani a Coriandrum sativumból nyert koriandermag-olaj új élelmiszerre vonatkozó leírásban szereplő elszappanosítási számot.

                     (9)

                     A kérelemben szereplő információk alapján kellő bizonyossággal megállapítható, hogy a Coriandrum sativumból nyert koriandermag-olaj új élelmiszer leírásának javasolt módosítása megfelel az (EU) 2015/2283 rendelet 12. cikkének.

                     (10)

                     Az (EU) 2017/2470 végrehajtási rendelet mellékletét ezért ennek megfelelően módosítani kell.

                     (11)

                     Az e rendeletben előírt intézkedések összhangban vannak a Növények, Állatok, Élelmiszerek és Takarmányok Állandó Bizottságának véleményével,

               ELFOGADTA EZT A RENDELETET:

            1. cikk
            Az engedélyezett új élelmiszereknek az (EU) 2015/2283 rendelet 6. cikke értelmében létrehozott, az (EU) 2017/2470 bizottsági végrehajtási rendeletben megállapított uniós jegyzékében a Coriandrum sativumból nyert koriandermag-olaj új élelmiszerre vonatkozó bejegyzés az e rendelet mellékletében meghatározottaknak megfelelően módosul.

            2. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.

            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2019. március 20-án.

                  a Bizottság részéről

                  az elnök

               Jean-Claude JUNCKER

            (1)  HL L 327., 2015.12.11., 1. o.

            (2)  A Bizottság (EU) 2017/2470 végrehajtási rendelete (2017. december 20.) az új élelmiszerek uniós jegyzékének az új élelmiszerekről szóló (EU) 2015/2283 európai parlamenti és tanácsi rendelet alapján történő megállapításáról (HL L 351., 2017.12.30., 72. o.).

            (3)  A Bizottság 2014/155/EU végrehajtási határozata (2014. március 19.) a koriandermag-olajnak a 258/97/EK európai parlamenti és tanácsi rendelet szerinti új élelmiszer-összetevőként való forgalomba hozatala engedélyezéséről (HL L 85., 2014.3.21., 13. o.).

            (4)  Az Európai Parlament és a Tanács 258/97/EK rendelete (1997. január 27.) az új élelmiszerekről és az új élelmiszer-összetevőkről (HL L 43., 1997.2.14., 1. o.).

            MELLÉKLET
            Az (EU) 2017/2470 végrehajtási rendelet mellékletének 2. táblázatában (Specifikációk) a „Coriandrum sativumból nyert koriandermag-olaj” bejegyzés helyébe a következő bejegyzés lép:

                           Engedélyezett új élelmiszer

                           Specifikációk

                           „
                                 Coriandrum sativumból nyert koriandermag-olaj

                              Leírás/meghatározás:

                           A koriandermag-olaj a Coriandrum sativum L. növény magjaiból nyert, zsírsavak gliceridjeit tartalmazó olaj.
                           Halványsárga szín és semleges íz jellemzi.
                           CAS-szám: 8008-52-4
                           A zsírsavak összetétele:

                                       Palmitinsav (C16:0): 2–5 %

                                       Sztearinsav (C18:0): < 1,5 %

                                       Petroszelinsav (cisz-C18:1(n-12)): 60–75 %

                                       Olajsav (cisz-C18:1 (n-9)): 8–15 %

                                       Linolsav (C18:2): 12–19 %

                                       α-Linolénsav (C18:3): < 1,0 %

                                       Transzzsírsavak: ≤ 1,0 %

                              Tisztaság:

                           Törésmutató (20 °C-on): 1,466–1,474
                           Savszám: ≤ 2,5 mg KOH/g
                           Peroxidszám (PV): ≤ 5,0 meq/kg
                           Jódszám: 88–110 egység
                           Elszappanosítási szám: 179–200 mg KOH/g
                           El nem szappanosítható rész: ≤ 15 g/kg”